钦定古今图书集成/历象汇编/岁功典/第042卷 > 《遵生八笺》 > 夏三月调摄总类
## 钦定古今图书集成/历象汇编/岁功典/第042卷 > 《遵生八笺》 > 夏三月调摄总类

《礼记》曰：“南方曰夏。夏之为言假也，养之长之，假之，仁
也。”《太元经》曰：“夏者，物之修长也。”董仲舒曰：“阳长居大
夏，以生育万物。”《淮南子》曰：“夏为衡，衡以平物，使之均
也。”《汉律志》曰：“南者，任也。阳炁于时任养万物，故君子
当因时节宣调摄，以卫其生。”

“立夏火相，夏至火旺，立秋火休，秋分火废，立冬火内，
冬至火死，立春火殁，春分火胎”，言火孕于木之中矣。